পুত্রবধূকে খুনের মামলায় যাবজ্জীবন সাজা হল শাশুড়ির!

ওয়েব ডেস্ক : তিন বছর আগে ঝাড়খণ্ডের (Jharkhand) দেওঘর জেলায় ঘটে গিয়েছিল এক ভয়াবহ ঘটনা। নিজের পুত্রবধূকে জীবন্ত পুড়িয়ে মারার (Murder) অভিযোগ উঠেছিল শাশুড়ির বিরুদ্ধে। সেই মামলায় এবার অভিযুক্ত শাশুড়িকে দোষী সাব্যস্ত করল আদালত। দেওয়া হল জাবজ্জীবন কারাদণ্ডও (life in prison)।

জানা গিয়েছে, ২০২৩ সালে ২৩ এপ্রিল পুত্রবধূ কবিতা দেবীকে জীবন্ত পুড়িয়ে খুন করার অভিযোগ উঠেছিল শাশুড়ি অনিতা দেবীর বিরুদ্ধে। তবে মৃত্যুর আগে কবিতা দেবী বলে যান, তিনি বাড়ি ফেরার পর দাহ্য পদার্থ দিয়ে আগুন ধরিয়ে দেওয়া হয়। অভিযোগ করেছিলেন, সেই সময় সাহায্যের জন্য কেউ আসেননি।

আরও খবর : ভারতে অস্তিত্ব হারাচ্ছে এই ৪ ব্যাঙ্ক! গ্রাহকদের জমা টাকার কী হবে?

পরে তাঁকে স্থানীয়রা উদ্ধার করে নিয়ে গিয়েছিলেন হাসপাতালে। কিন্তু শেষ রক্ষা হয়নি। চিকিৎসাধীন অবস্থায় মৃত্যু (Death) হয় কবিতা দেবীর। তবে মৃত্যুর আগে তাঁর বয়ানের ভিত্তিতে পুলিশে দায়ের হয়েছিল অভিযোগ। তার পরেই অভিযুক্ত শাশুড়িকে গ্রেফতার করা হয়। এই মামলায় ২০২৫ সালের ১০ মার্চ এই খুনের ঘটনায় চার্জশিট দায়ের করে পুলিশ (Police)। সেই মামলার দীর্ঘ শুনানির পর অভিযুক্ত শাশুড়িকে যাবজ্জীবন কারাদণ্ড দিল আদালত।

এ নিয়ে সরকারি আইনজীবী অশোক কুমার রাই বলেছেন, মৃত্যুর আগে জবানবন্দি দেন কবিতা দেবী। তার পরেই পুলিশে একটি এফআইআর দায়ের করা হয়েছিল। সেই মামলায় অতিরিক্ত দায়রা জজ-৩ রাজেন্দ্র কুমার সিনহা অভিযুক্ত অনিতা দেবীকে যাবজ্জীবনের সাজা দেন। সঙ্গে ১০ হাজার টাকা জরিমানাও করা হয়। সেই টাকা দিতে না পারলে আরও দু’বছর জেলের সাজা দিয়েছেন বিচারক।